Magistrell deild: Magistrellar bíleggingar eru serligar bíleggingar, sum verða bílagdar til ein einkultan kunda. Hettar er m. a. miksturar, salvur, shampo. Eisini koma dagliga magistrellar bíleggingar uppá Cytostatika, sum verður givið á LSH til krabbameinssjúklingar. Steril deild: Framleiðir vætur til injektión og infusión Ífyllingardeild: Fyllir miksturar, kremir, upploysingar o. a. á fløskur/íløt. Eisini verður djóraheilivágur umfyltur til smærri nøgdir. Umframt hetta verða tablettir fyltar í íløt í hesi deildini. Aftána ífylling verða tilbúningarnir etiketteraðir. Tablett deild: Her verða tablettir gjørdar, framleitt verður uml. 10 sløg av tablettum. Nevnast kann Carnitin tablettir, sum verður tikið fyri CTD. Alivinnudeildin: Í alivinnudeildini verður heilivágur blanda uppí fiskafóður. Heilivágurin virkar ímóti laksalús. Eisini veitir Alivinnudeildin hydrogenperoxid til alifyritøkurnar. Hydrogenperoxid verður eisini brúkt móti laksalús.